CELEX: 32011R0996
Language: sl
Date: 2011-10-07 00:00:00
Title: Izvedbena uredba Komisije (EU) št. 996/2011 z dne 7. oktobra 2011 o spremembi Uredb (ES) št. 657/2008, (ES) št. 1276/2008 in Izvedbene uredbe (EU) št. 543/2011 glede obveznosti obveščanja v okviru skupne ureditve kmetijskih trgov

8.10.2011   
            
            
               SL
            
            
               Uradni list Evropske unije
            
            
               L 264/25
            
         IZVEDBENA UREDBA KOMISIJE (EU) št. 996/2011
   z dne 7. oktobra 2011
   o spremembi Uredb (ES) št. 657/2008, (ES) št. 1276/2008 in Izvedbene uredbe (EU) št. 543/2011 glede obveznosti obveščanja v okviru skupne ureditve kmetijskih trgov
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1), zlasti člena 102, člena 103h, člena 170, točke (c) in člena 192(2) v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 792/2009 z dne 31. avgusta 2009 o določitvi podrobnih pravil za pošiljanje informacij in dokumentov držav članic Komisiji pri izvajanju skupnih tržnih ureditev, sheme neposrednih plačil, promocije kmetijskih proizvodov in shem, ki veljajo za najbolj oddaljene regije in manjše egejske otoke (2), določa skupna pravila za informacije in dokumente, ki jih morajo Komisiji poslati pristojni organi držav članic. Ta pravila se nanašajo predvsem na obveznost držav članic, da uporabljajo informacijske sisteme, ki jih zagotovi Komisija, in potrdijo pravice do dostopa organov ali posameznikov, pooblaščenih za pošiljanje uradnih obvestil. Poleg tega navedena uredba določa skupna načela, ki veljajo za informacijske sisteme, da se zagotovijo dolgoročna verodostojnost, celovitost in čitljivost dokumentov, ter določi varstvo osebnih podatkov.
            
         
               (2)
            
            
               V skladu z Uredbo (ES) št. 792/2009 je treba obveznost uporabe informacijskih sistemov v skladu z navedeno uredbo zagotoviti v uredbah, ki uvajajo posebne obveznosti sporočanja.
            
         
               (3)
            
            
               Komisija je razvila informacijski sistem, ki omogoča elektronsko obdelavo dokumentov in postopkov v okviru lastnih notranjih delovnih postopkov in odnosov z organi, pristojnimi za področje skupne kmetijske politike.
            
         
               (4)
            
            
               Šteje se, da je številne obveznosti uradnega obveščanja mogoče izpolniti prek tega sistema v skladu z uredbo (ES) št. 792/2009, zlasti tiste, ki jih določajo Uredba Komisije (ES) št. 657/2008 z dne 10. julija 2008 o določitvi podrobnih pravil za uporabo Uredbe Sveta (ES) št. 1234/2007 v zvezi s pomočjo Skupnosti za oskrbo učencev v izobraževalnih ustanovah z mlekom in nekaterimi mlečnimi proizvodi (3), Uredba Komisije (ES) št. 1276/2008 z dne 17. decembra 2008 o nadzoru s fizičnimi pregledi pri izvozu kmetijskih proizvodov, za katere se dobijo izvozna nadomestila ali drugi zneski (4), in Izvedbena uredba Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (5).
            
         
               (5)
            
            
               Zaradi učinkovitega upravljanja in upoštevanja izkušenj je treba nekatera uradna obvestila v teh uredbah poenostaviti in jih jasno opredeliti.
            
         
               (6)
            
            
               Uredbi (ES) št. 657/2008 in (ES) št. 1276/2008 ter Izvedbeno uredbo (EU) št. 543/2011 je zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Člen 17 Uredbe (ES) št. 657/2008 se nadomesti z naslednjim:
   
      „Člen 17
      Uradna obvestila
      1.   Države članice do 31. januarja po koncu prejšnjega obdobja, ki traja od 1. avgusta do 31. julija, Komisiji sporočijo naslednje informacije, ki jih podrobneje razdelijo glede na vlagatelje, kot določa člen 6 te uredbe:
      
                  (a)
               
               
                  število vlagateljev;
               
            
                  (b)
               
               
                  število pregledanih vlagateljev;
               
            
                  (c)
               
               
                  skupno število izobraževalnih ustanov, ki so jim ti pregledani vlagatelji dostavili proizvode, upravičene do pomoči Skupnosti, in število teh izobraževalnih ustanov, pregledanih na kraju samem;
               
            
                  (d)
               
               
                  število pregledov sestave proizvodov;
               
            
                  (e)
               
               
                  znesek zahtevane pomoči, izplačane in pregledane na kraju samem (v eurih);
               
            
                  (f)
               
               
                  zmanjšanje pomoči po administrativnem pregledu (v eurih);
               
            
                  (g)
               
               
                  zmanjšanje pomoči zaradi prepozne prijave v skladu s členom 11(3) (v eurih);
               
            
                  (h)
               
               
                  izterjani zneski pomoči po pregledih na kraju samem v skladu s členom 15(9) (v eurih);
               
            
                  (i)
               
               
                  sankcije, uvedene zaradi goljufij v skladu s členom 15(10) (v eurih);
               
            
                  (j)
               
               
                  število preklicanih ali začasno izvzetih vlagateljev v skladu s členom 10.
               
            2.   Vsako leto pred 31. januarjem države članice Komisiji sporočijo najmanj naslednje informacije v zvezi s prejšnjim obdobjem od 1. avgusta do 31. julija:
      
                  (a)
               
               
                  količine mleka in mlečnih proizvodov, ki jih razdelijo na kategorije in podkategorije, za katere je bila izplačana pomoč;
               
            
                  (b)
               
               
                  največja dovoljena količina;
               
            
                  (c)
               
               
                  izdatki EU;
               
            
                  (d)
               
               
                  približno število učencev, udeleženih v programu razdeljevanja mleka v šolah;
               
            
                  (e)
               
               
                  dopolnitev s strani držav članic.
               
            3.   Obvestila iz te uredbe se pošljejo v skladu z Uredbo Komisije (ES) št. 792/2009 (6).
   
   Člen 2
   V členu 16 Uredbe (ES) št. 1276/2008 se drugi odstavek nadomesti z naslednjim:
   
      „Obvestila iz prvega odstavka se pošljejo v skladu z Uredbo Komisije (ES) št. 792/2009 (7).
   
   Člen 3
   Izvedbena uredba (EU) št. 543/2011 se spremeni:
   
               1.
            
            
               V členu 97 se drugi stavek točke (b) nadomesti z naslednjim:
               „Letno poročilo vsebuje zlasti informacije iz Priloge XIV, posreduje pa se v skladu z Uredbo Komisije (ES) št. 792/2009 (8);
            
         
               2.
            
            
               V delu A Priloge XIV se točka 1(b) črta.
            
         Člen 4
   Ta uredba začne veljati tretji dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 7. oktobra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 228, 1.9.2009, str. 3.
   
      (3)  UL L 183, 11.7.2008, str. 17.
   
      (4)  UL L 339, 18.12.2008, str. 53.
   
      (5)  UL L 157, 15.6.2011, str. 1.
   
      (6)  UL L 228, 1.9.2009, str. 3.“
   
      (7)  UL L 228, 1.9.2009, str. 3.“
   
      (8)  UL L 228, 1.9.2009, str. 3.“